تقريبا 90% من البيوت المصرية كانت هتشتري بيت في مدينة نصر او التجمع الخامس او المعادي او 6 اكتوبر او الشيخ زايد ، ورفضوا لإنها كانت ساعتها صحرا ، و 100% منهم بضحكوا ونادمين انهم ماقتنصوش الفرصة ديه .
مش كل الفرص تقدر تعيدها او تتمنى انها تحصل بالشكل اللى هيعجبك ، وللأسف الكورس الجاي بتاعي (ألمرحلة التانية) هو احدى الفرص الخاصة فقط بكل اللى لحقوا وحجزوا زمان في كل مجموعات دبلوم التنويم الإيحائي (المرحلة الأولى)
كورس ممارس التنويم الإيحائي الجاي حرفيا اتجهز في سنة بعد التعديلات والتطوير الجديد
نتاج كورسات وجلسات وخبرة اكتر من 10 سنين
انا مش بسوق لنفسي لان كده كده مش هيقدر يحضره غير المجموعات اللى حضرت دبلوم التنويم الإيحائي ، واللى يعتبر من أشهر الكورسات بتاعتي الحمد لله وبيحضرها ناس بتسافر من كل الأماكن في الشرق الأوسط . هتلاقي مغاربة وسعوديين وتوانسة ومصريين طبعا .
الخطة الجاية اننا نعمل الكورس كامل مرة او مرتين في السنة . وقريب اوي مفجأة حلوة لكل اللى لحقوا
كان نفسي تكون معانا والله العظيم ، بس المرة ديه مضطرين نتأسف على غيابك . ديه المرحلة التانية . ديه مرحلة التجمع الخامس لكل اللى لحقوا وآمنوا ان الصحرا في يوم هيبقى ليها قيمة :))
المرة الجاية اللى هتعرف فيها عن فرصة جديدة هتفكر مرتين قبل ما تأجلها ، والمرة الجاية اللى هتسمع فيها عن كورس جديد ، هتلاقي لينك ساعتها يمكن الشهر الجاي او اللى بعده او حتى السنة الجاية ، هتدوس على اللينك وهتحجز من غير ماتفكر غير في حاجة واحدة بس .. انك هتعرف تتصرف. ومن دلوقتي للمرة الجاية اللى عينك هتقع فيها على اعلان لكورس تنويم إيحائي جديد .. هيفضل عقلك لاواعي جاهزلها .
كل البوست السابق مليان إقتراحات بالمناسبة 😀 ومع اني قولتلك بس اصبر شوية وشوف النتيجة بعدين .
أيامكم حلوة ومثير للاهتمام وانا مبسوط والله بيكم
نهاد رجب
Source